Bentein Baardson

Bentein Baardson (født 1953) er en norsk skuespiller og regissør. Han ble uteksaminert ved Teaterhøgskolen i 1975. Han er sønn av Brynjolv Baardson fra Arendal og Kirsten Margrethe Baardson. 

 Liv og virke 
Han har vært ansatt som skuespiller i Fjernsynsteatret og Trøndelag Teater. Han har vært skuespiller og regissør ved Rogaland Teater, Nationaltheatret  og Den Nationale Scene.  Han har vært teatersjef/kunstnerisk leder ved Rogaland Teater (1986–1989), Agder teater (1991–1995), Den Nationale Scene (1998–2001) og Teater Ibsen  (2008–2010). Under de olympiske vinterlekene på Lillehammer i 1994 var han kunstnerisk ansvarlig for åpnings- og avslutningsseremoniene. I februar 2010 tiltrådte han stillingen som administrerende direktør for Kilden teater- og konserthus i Kristiansand. Han er av Regjeringen oppnevnt som leder av Norsk kulturråd.

Bentein Baardson er medlem av Det Norske Akademi (fra 1987). Han ble utnevnt til ridder av St. Olavs Orden i 2000. Kongen forfremmet 8. oktober 2008 Baardson til kommandør med stjerne «for hans innsats for norsk kulturliv».Utnevnelser til St. Olavs Orden, Kongehuset Han er ridder av den franske Ordenen for kunst og litteratur. I 2010 og 2011 hadde han regien på Spelet om Heilag Olav på Stiklestad. Hans regi fikk mye positiv kritikk fordi det var lagt vekt på det kristne budskapet i stykket.

 Utmerkelser 
 1980: Per Aabels ærespris
 1993: ridder av den franske Ordre des Arts et des Lettres

1998: Anders Jahres kulturpris
 2001: Aust-Agder fylkes kulturpris

 Filmografi (utvalg) 
 1978 – Gengangere (TV)
 1976 – Vårnatt (film)

 Referanser 

Eksterne lenker


 Bentein Baardson i Scenewebarkivet

Kategori:Norske teatersjefer
Kategori:Norske sceneinstruktører
Kategori:Norske skuespillere
Kategori:Skuespillere ved Den Nationale Scene
Kategori:Medlemmer av Det Norske Akademi
Kategori:Kommandører med stjerne av St. Olavs Orden
Kategori:Ordre des Arts et des Lettres
Kategori:Aust-Agder fylkes kulturpris
Kategori:Personer fra New York City
Kategori:Anders Jahres Kulturpris
Kategori:Alumni fra Kristiansand katedralskole